Diari Oficial de la Generalitat Valenciana


Sumari del DOGV 4666, del 09-01-2004 (2003/13113)

RESOLUCIÓ de 12 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 17.503 m² de superfície, situada a Petrer (Alacant), unitat d'execució UZI-14 La Canal, destinada a la construcció d'un centre d'Educació Secundària, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4666

Data del DOGV
:   09-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13527


Data del document
:   12-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Petrer
    * propietat immobiliària
    * cultura regional

RESOLUCIÓ de 12 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 17.503 m² de superfície, situada a Petrer (Alacant), unitat d'execució UZI-14 La Canal, destinada a la construcció d'un centre d'Educació Secundària, realitzada per l'ajuntament del dit municipi. [2003/M13581]
  
L'Ajuntament de Petrer, en sessió plenària realitzada el dia 27 de gener de 2003, va acordar la cessió gratuïta a la Generalitat Valenciana de la parcel·la de la seua propietat de 17.503 m² de superfície, situada a Petrer (Alacant), unitat d'execució UZI-14 La Canal, de la dita població.
  
Tenint en compte la data de l'acord de cessió i la naturalesa jurídica del bé que se cedix, segons certificat d'Inventari, esta s'ha efectuat per l'ajuntament a l'empara del que disposa l'article 21.5 de la Llei 3/1986, de 14 d'octubre, de Patrimoni de la Generalitat Valenciana (hui derogada).
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un centre d'educació secundària.
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Petrer de la parcel·la de 17.503 m² de superfície, situada en la unitat d'execució UZI-14 La Canal de la dita població, que confronta: nord, carrer d'accés al col·legi Reis Catòlics; sud, carrer nord; est, avinguda de Felip V, i oest, finca segregada i actual col·legi Reis Catòlics.
  
La dita finca és resta després que se'n segreguen 4.907 m².
  
Consta inscrita la total finca en el Registre de la Propietat d'Elda, al tom 1848, llibre 413, foli 196, finca 28.343, inscripció 1ª.
  
Referències cadastrals de les parcel·les inicials:
  
3721301XH9632S
  
3721302XH9632S
  
3821301XH9632S
  
3821308XH9632S
  
3821309XH9632S
  
3723510XH9632S
  
3723511XH9632S
  
3723512XH9632S
  
3723513XH9632S
  
3723515XH9632S
  
3723516XH9632S
  
Segon
  
La cessió gratuïta realitzada per l'Ajuntament de Petrer s'efectua amb la condició de destinar la parcel·la a la construcció d'un centre d'Educació Secundària.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.